Noua Caledonie rămâne în stare de revoltă, în ciuda descinderii forțelor de securitate franceze. Șase morți în urma protestelor
Manifestațiile organizate de grupurile locale pro-independență continuau luni în Noua Caledonie, teritoriu francez de peste mări, în ciuda eforturilor făcute de guvernul de la Paris de a calma situația. Protestele au început după ce parlamentul de la Paris a aprobat un proiect de lege care modifică regulile electorale și, spun criticii, ar putea marginaliza populația indigenă, scriu Reuters și AFP.